open-index/open-wikipedia-markdown huggingface dataset:
Врхбосна

**Врбосна** ― средновековното име на мал регион во денешна средишна Босна и Херцеговина, со средиште на истоимената населба која подоцна ќе стане дел од градот Сараево.

Значењето на името на оваа жупа е „врв на Босна“. Единственото познато утврдување во областа во тоа време било Ходидџед. Постоењето на значајната засебна населба Врхбосна било забележано во 14 и 15 век. Врхвосна за првпат била нападната од Отоманската Империја во 1416 година, и конечно била заземена во 1451 година.

Врхосна опстојува кратко по османлиското освојување на Босна во името на месниот вилает, но наскоро името излегло од употреба. Во 1550 година, венецијанскиот патник Катерино Зено бил првиот западен човек кој го користел поимот Сараљо (Saraglio, италијанизиран облик на Сараево) наместо Врхобосна за да го опише местото.

Денес е позната како Римокатоличка архиепископија Врхосна, која е архиепископија која во моментов им служи на католиците во Сараево.

## Наводи
 

## Книжевност

* 
Категорија:Историја на Сараево
Категорија:Босна и Херцеговина во средниот век
Кнез (влашки водач)

**Кнез** или **кенез** (; ; ) ― кнез и наследниот водач на влашките (или романските) заедници, пред се во средновековното Кралство Унгарија.

## Терминологија
Службените документи, напишани на латински, применувале повеќе поими кога ги споменувале влашките водачи (или поглавари) во Кралството Унгарија во 13 и 14 век. Најискористените поими *кенезиус* и неговите врсти потекнуваат од словенскиот кнез. Функцијата била тесно поврзана со заедниците што живеат според „влашкиот закон“, така што поимот кнез бил заменет со поимот скултетус во североисточните региони, каде што преовладувало германското право. Територија подложена на власт на кнез била позната како кенезијатус (кнежевство). Неколку кнежевства правеле војводство, кој бил подложен на повисок службеник, војводата.

## Наводи
 

## Извори

* 
* 
* 

Категорија:Романија во средниот век
Токомериј

**Токомериј**, познат и како **Тихомир**, ― татко на Басараб, кој ќе стане првиот независен војвода на Влашка. Многу романски историчари, како Влад Георгеску и Марсел Попа, веруваат дека Токомериј бил војвода во Влашка, кој го наследил Барбат, кој владеел околу 1278 година; други, како што е Тудор Салегеан, го нарекуваат месен владетел чиј статус не може да се одреди.

## Име
Името на Токомериј е познато само од дипломата издадена од Карло I Унгарски на 26 ноември 1332 година. Дипломата се однесува на „расколничкиот Басараб, син на Токомериј, нашиот неверен Влав“. (*„Basarab,* *filium Thocomerii, scismaticum, infidelis Olahus Nostris“).*

Унгарецот Ласло Рашоњи му го наоѓа името од едно куманско и татарско име, Ток-тамир („стврднат челик“), и се однесува на џингиски кнез, Токтомер*,* наведени во Руските анали во 1295 година како им се верни во Крим. Според Иштван Вашари, дури и ако таткото на Басараб имал туркиско име, оваа личност во никој случај не може да се поистовети со џингиски кнез, бидејќи потеклото од Џингис Кан било прашање од такво значење што никој не можел, ниту би сакал, да го прикрие.

## Наводи

## Извори

* Djuvara, Neagu: *Thocomerius – Negru Vodă. Un voivod de origine cumană la începuturile Tării Româneşti* /Токомериј - Негру Вода: Војвода од куманско потекло на почетоците на Влашка/, Humanitas, 2007
* Георгеску, Влад (автор) -Калинеску, Матеј (уредник) -Блеј-Вроман, Александра (преведувач): *The Romanians – A History* ; Ohio State University Press, 1991, Колумбус; 
* Салагеан, Тудор: *Romanian Society in the Early Middle Ages (9th-10th Centuries)*; Јоан-Аурел Поп-Јоан Болован (Уредници): *History of Romania: Compendium*; Романски културен институт (Центар за трансилвански студии), 2006 година, Клуж-Напока;
* Трептоу, Курт В. - Попа, Марсел: *Historical Dictionary of Romania* (табела *‘Rulers of Romania - Wallachia’*); The Scarecrow Press, Inc., 1996, Ланам (Мериленд, САД) и Фолкстон (Обединетото Кралство);
* Вашари, Иштван: *Cumans and Tatars: Oriental Military in the Pre-Ottoman Balkans, 1185-1365*; Cambridge University Press, 2005, Кембриџ; 

Категорија:Романија во средниот век
Теодора Влашка

**Теодора [[Влашка]]** ― ќерка на Басараб I Влашки (вл. 1310–1352) и дамата Маргарета. Се омажила за Јован Александар Бугарски како негова прва сопруга. Овој брак створил четири деца - Михаил Асен, Јован Страцимир, Иван Асен и Василиса. Во 1345 година царот Јован Александар се развел од царицата Теодора и ја испрати во манастир како калуѓерка под името Теофана.

## Наводи


Категорија:Починати во 14 век
Категорија:Родени во 14 век
Категорија:Бугарија во средниот век
Категорија:Романија во средниот век
Александар Комнин Асен

**Александар Комнин Асен** ― син на деспотот Иван Комнин Асен и внук на царот Јован Александар Бугарски и царицата Елена Српска.

Александар Комнин бил севаст на Валона и господар на Канина и Валона, што ги наследил од неговиот татко Иван (алтернативно Јован) Комнин. Тој не го наследил блискиот град Белград, што му го одзел Симеон Урош на неговиот татко. Владеењето на Александар се одликувало со обемна трговија и со Венецијанската Република и со Дубровничката Република.

Се шпекулира дека тој починал на 26 септември 1371 година во Битката кај Марица поради фактот што во 1372 година неговите земји биле во сопственост на неговиот свекор Балша II.

## Наводи

Категорија:Починати во 1371 година
Категорија:Албанија во средниот век
Категорија:Починати во 14 век
Жарски Округ

__NOTOC__
**Жарски Округ** () — округ во Лубушкото Војводство, западна Полска, на границата со Германија. Созаден е на 1 јануари 1999&nbsp;г. со управната реформа од претходната година. Најголем град и седиште е Жари, сместен на 43&nbsp;км југозападно од Желона Гура и 123&nbsp;км јужно од Гожув Вјелкополски. Има уште три града: Лубско (21&nbsp;км северозападно од Жари), Јашењ (16&nbsp;км северозападно од Жари) и Ленкњица (30&nbsp;км западно од Жари).

Округот зафаќа површина од  и во 2019 г. броел 96.496 жители. Во Жари живееле 37.502 лица, во Лубско 13.921, во Јашењ 4.309, во Ленкњица 2,478, а останатите 38.286 биле по селата.

## Соседни места
Жарскиот Округ се граничи со Кросненскиот на север, Желоногурскиот на североисток, Жагањскиот на исток и Згожелечкиот на југ. На запад се граничи со покраините Саксонија и Бранденбург во Германија (окрузите Шпре-Ниса и Герлиц).

## Административна поделба
Округот се дели на десет општини од кои две се градски, две се градско-селски и шест се селски. Тука се наведени надолно по бројот на жители во 2019&nbsp;г.

## Наводи

## Надворешни врски

* Портал на Жарскиот Округ 


Категорија:Окрузи во Лубушкото Војводство
Категорија:Држави и територии настанати во 1999 година
Згожелечки Округ

__NOTOC__
**Згожелечки Округ** () — округ во Долношлеското Војводство, Полска. Созаден е на 1 јануари 1999&nbsp;г. со управната реформа од претходната година. Се наоѓа во крајниот југозапад на земјата, на тромеѓата со Германија и Чешка. Седиште е Згожелец, сместен на границата со Германија; други градови се  Богатиња, Пјењск, Завидув и Венглињец.

Округот зафаќа површина од   и во 2019 г. броел 89,612 жители. Најнаселени градови се Згожелец (30.374) и Богатиња (17.436).

## Соседни места
Згожелечкиот Округ се граничи со Жарскиот и Жагањскиот на север и Болеславјечкиот и Лубањскиот на исток. На југ Чешка (округот Либерец), а на запад со Германија (округот Герлиц).

## Административна поделба
Округот се дели на седум општини од кои све се градски, три се градско-селски и две се селски. Тука се наведени надолно по бројот на жители во 2019&nbsp;г.

## Наводи

## Надворешни врски

* Портал на Згожелечкиот Округ  


Категорија:Окрузи во Долношлеското Војводство
Категорија:Држави и територии настанати во 1999 година
Рачки Елблонске

**Рачки Елблонске** (, ) — село во општината Елблонг на Елблоншкиот Округ во Варминско-мазурското војводство, северна Полска. It lies approximately 4&nbsp;км северозападно од градот Елблонг и 83&nbsp;км северозападно од војводското седиште Олштин.

Во 2018 г. населението броело 186 жители.

Местото е забележително како најниската точка во Полска бидејќи е на висина од -1,8 метри под морското ниво.

## Наводи

Категорија:Села во Варминско-мазурското Војводство
Категорија:Елблонг (општина)
Крајни точки на Македонија

Ова е список на **крајните точки на [[Македонија]]**, односно месностите кои лежат најисточно, најзападно, најсеверно и најјужно, како и над  под секоја друга точка во земјата.

Ова се однесува на тековната македонска држава; крајните точки на цела историско-географска Македонија се поинакви во сите правци, особено на југ и исток.

## Просторни крајности

* Најсеверна точка: 
*: врвот Аниште во атарот на с. Луке, Општина Крива Паланка
* Најјужна точка: 
*: крејбрежната месност Маркова Нога на Преспанското Езеро во атарот на с. Долно Дупени, Општина Ресен
* Најисточна точка: 
*: врвот Ченгино Кале на Малешевските Планини во атарот на с. Спиково, Општина Пехчево.
* Најзападна точка: 
*: возвишението Костенар на границата со Голо Брдо, Албанија. Сместено е над свијокот на Црн Дрим на атарската граница меѓу с. Коњари и Бомово, Општина Дебар

## Висински крајности
* Највисока точка: 
*: Голем Кораб (2.764 м) на границата со Албанија, Општина Маврово и Ростуше, западна Македонија
* Најниска точка: 
*: коритото на реката Вардар (44 м) кај с. Богородица на границата со Грција, Општина Гевгелија, југоисточна Македонија

## Средиште
Географското средиште на денешна Македонија се наоѓа во месноста Длабок Дол () во атарот на с. Долно Врановци, Општина Велес.

## Наводи

## Поврзано
* Граници на Македонија
* Географија на Македонија
* Релјеф на Македонија

Категорија:Географија на Македонија
Македонија
Категорија:Списоци за Македонија
Косаково (општина)

__NOTOC__
**Косаково** (, ) — селска општина во Пучкиот Округ на Поморското Војводство, северна Полска. Нејзино седиште е селото Косаково, сместено на 14&nbsp;км југоисточно од градот Пуцк и 27&nbsp;км северно од војводското седиште Гдањск.

Целата општина зафаќа површина од  и во 2020 г. имала население од 16.419 жители.

## Соседни места
Општината се граничи со градовите Гдиња и Румја, како и со општината Пуцк.

## Села
Во општината Косаково се опфатени следниве села:

* Дембогуже
* Дембогуже-Вибудовање
* Закленти Замек
* Кажимјеж
* Косаково
* Мехелинки
* Мости
* Пјервошино
* Пјервошињске Пустки
* Погуже
* Рева
* Стефаново
* Сухи Двур

## Природозаштита
* Општинско здружение „Долина на Реда и Хилонка“
* Крајбрежен пределен парк
* Природен резерар „Мехелињске Лаки“

## Наводи

## Надворешни врски

* Портал на општината Косаково 
* Јавно гласило на општината Косаково  

Категорија:Косаково (општина)
Категорија:Општини во Поморското Војводство
Категорија:Пучки Округ
Крокова (општина)

__NOTOC__
**Крокова** (, ) — селска општина во Пучкиот Округ на Поморското Војводство, северна Полска. Седиште е селото Крокова, сместено на 18&nbsp;км северозападно од градот Пуцк и 56&nbsp;км северозападно од војводското седиште Гдањск.

Целата општина зафаќа површина од  и во 2019 г. имала население од 10.832 жители.

Во дел од општината се протега заштитеното подрачје наречено Крајбрежен пределен парк.

## Соседни места
Општната Крокова се граничи со градот Владиславово и општините Хочево, Гњевино, Пуцк и Вејхерово.

## Села
Во општината Косаково се опфатени следниве села:

* Бжино
* Бјалогура
* Вибудовања Одарговске
* Вјежхуќино
* Глинки
* Гошчино
* Гурчин
* Демпки
* Домброва
* Жарновјец
* Желони Дул
* Јелѓино
* Карвјењске Блото Друге
* Карвјењске Блото Пјервше
* Карликово
* Клањино
* Крокова
* Кртошино
* Лентовице
* Лисево
* Лубково
* Лубоќино
* Минковице
* Одаргово
* Одаргово-Колоња
* Паршково
* Паршчице
* Пјашњица
* Полхувко
* Поромб
* Прусево
* Славошинко
* Славошино
* Слухово
* Собјењчице
* Собјењчице-Мишливка
* Сулиќице
* Тилово
* Тши Млини
* Шари Двур
* Швјеќино

## Наводи

## Надворешни врски

* Портал на општината Крокова 

Категорија:Крокова (општина)
Категорија:Општини во Поморското Војводство
Категорија:Пучки Округ
Зоре Алексоски

**Зоре Фиданов Алексоски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Во народоослободителното движење се вклучил уште во летото 1943 година, кога стапил во редовите на Кичевско - мавровскиот партизански одред, а со основањето на Првата македонско-косовска бригада, влегол во нејзиниот состав. Со Бригадата, тој учествувал во борбите во Егејска Македонија и Богомила. Враќајки се со главнината на Бригадата, загинал кај селото Велмеј, Охридско, во борба против Бугарите во април 1944 година.

## Поврзано

* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Санде Алексоски

**Санде Љубев Алескоски** ( во  —  во близина на ) — македонски партизан, борец за слобода на Македонија и учесник во НОВ.

## Животопис
Тој немал можност да се школува, па затоа останал во своето село и се занимавал со земјоделие. Определен за борба против фашистичкиот окупатор, во есента 1944 година се приклучил во единиците на Четириесет и осмата дивизија. Починал на пат за Срем во зимата 1945 година, на теренот помеѓу Куманово и Врање.

## Поврзано

* Кичево и Кичевско во НОВ

## Наводи


Категорија:Учесници во НОБ
Петко Ангелески

**Петко Зафиров Ангелески** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од [Народноослободителна војска на Македонија|НОВ, во Ехлоец на кој е впишано и името на Петко Ангелески.]]

## Животопис
Потекнувал од земјоделско семејство. Поради тешките услови за живеење, бил принуден да оди на работа во Скопје. По окупацијата за време на Втората светска војна, тој се вратил во своето село. Определен за борба против окупаторот, во текот на 1943 година, тој бил опфатен од партиската организација во селото. Активно работел за потребите на ослободителното движење, а од летото 1944 година, им се приклучил на партизаните и бил во Осумнаесеттата дополнителна партизанска бригада. Есента, 1944 година, тој се разболел во селото Атишта и бил однесен на лекување, но умрел во октомври истата година.

## Поврзано

* Видимка Ангелеска
* Кичево и Кичевско во НОВ

## Наводи


Категорија:Учесници во НОБ
Иванчо Андоноски

**Иванчо Ристов Андоноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал во сиромашно семејство. Поради големата сиромаштија бил принуден да оди на печалба во Белград од каде се вратил веднаш по окупацијата. Бил прифатен од Партијата и се борел против собирањето спахилак, меѓутоа поради несогласување со семејството избегал во Мариово каде бил рударски работник. Работел некое време, а потоа стапил во редовите на Шестата бригада и учествувал во борбите за ослободување на Кичево. Загинал во есента 1944 година, во борба против балистите на Сува Гора.

## Поврзано

* Кичево и Кичевско во НОВ

## Наводи


Категорија:Учесници во НОБ
Кицо Аврамоски

**Кицо Ристов Аврамоски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегувал од селско семејство кое претежно се занимавало со земјоделие. Работел како работник на повеќе места. Бидејќи неговото село било под окупација на Царство Бугарија, бил мобилизиран во бугарската војска во текот на 1943 година. При едно негово отсуство, тој повеќе не се вратил во окупаторската војска, туку заминал во партизани во Крушевскиот партизански одред, а потоа бил во Петтата македонска народноослободителна бригада. Во борбата кај селото Мажучиште - Прилепско бил тешко ранет и од добиените рани умрел во октомври 1944 година.

## Поврзано

* Кичево и Кичевско во НОВ

## Наводи


Категорија:Луѓе од Цер (село)
Категорија:Жртви на Бугарската окупација на Македонија во Втората светска војна
Категорија:Учесници во НОБ
Борис Алексоски

*Статијата за [[Борис Алексовски - Карче]] од [[Кичево]], може да ја прочитате на нејзината страница.*

**Борис Ванчев Алексоски** ( во  —  во ) — македонски партизан, борец за слобода на Македонија и учесник во НОВ.
лево|мини|Споменик од НОБ, на кој е испишано името на Борис Алексоски

## Животопис
Бидејќи произлегол од селско бедно семејство, бил принуден да оди на печалба во Белград каде работел како пекарски работник. Со капитулацијата на Кралство Југославија, се вратил во своето село, каде се определил за борба против окупаторот. Активно го помагал ослободителното движење, со храна, облека и пренесувал илегални материјали. При една таква задача, кон крајот на 1942 година, бил фатен од италијанските власти и однесен во тетовскиот затвор, а во летото 1943 година бил убиен при обид да избега од затворот.

## Поврзано

* Дола Алексоска
* Кичево и Кичевско во НОВ

## Наводи


Категорија:Учесници во НОБ
Здраве Андоноски

**Здраве Рувчев Андоноски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во селско семејство, кое претежно се занимавало со земјоделство. Како симпатизер на ослободителното движење активно соработувал со движењето, а во НОВ се приклучил во летото 1943 година кога станал борец на Кичевско-мавровскиот партизански одред. Со одредот учествувал во повеќе борби, а во една од нив бил ѝ ранет. По излекувањето на добиените рани, во пролетта 1944 година, тој продолжил да работи за НОВ, а со основањето на Првата македонска бригада, тој се приклучил во нејзините редови. Со Бригадата, тој учествувал на Сремскиот фронт, каде загинал при пробојот кај Стара Пазова во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Видухова (Западнопоморско Војводство)

**Видухова** (; , *Фидихов*) — село во Грифинскиот Округ на Западнопоморското Војводство во северозападна полска, на самата граница со Германија (округот Укермарк). Сместено е во општината Видухова и претставува нејзино седиште. Лежи на 15&nbsp;км југозападно од Грифино и 35&nbsp;км јужно од војводското седиште Шчеќин. Во 2008 г. Видухова имало 1.354 жители.

Сè до 1945 г. селото било во Германија. Кога прешло во полска, во прво време го носело неофицијалното име „Видухово“ (*Widuchowo*) На 12 ноември 1946 г. го добило денешното име.

Во селото работел речниот граничен премин Видухова-Гарц за пловен сообраќај преку Одра. Престанал да се користи на 21 декември 2007 г. по сила на Шенгенскиот договор.

## Познати личности
* Фридрих Залис (1880 – 1914) — германски историчар
* Густав Клајкамп (1896 – 1952) — германски адмирал
* Ото Граф (1915 – 1997) — германски уметник

## Наводи

## Надворешни врски

Категорија:Села во Западнопоморското Војводство
Категорија:Видухова (општина)
Мише Андрески

**Мише Ќиров Андрески** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно земјоделско семејство. Се занимавал со земјоделие, бидејќи не се школувал. Како младинец бил симпатизер на ослободителното движење, а потоа доброволно се приклучил во НОВ на Македонија во пролетта 1944 година и бил распореден во единиците на Првата македонска бригада. Со борците од Бригадата учествувал во борбите за ослободувањето на Охрид, Кичево и другите градови, а потоа во состав на Четириесет и осмата дивизија заминал на Сремскиот фронт, каде што загинал во април 1945 година кај месноста Шид.

## Поврзано

* Кичево и Кичевско во НОВ

## Наводи


Категорија:Луѓе од Белица (Кичевско)
Категорија:Учесници во НОБ
Рамазан Асаноски

**Рамазан Бајрамов Асаноски** ( во  —  на ) — македонски партизан од исламска вероисповест, борец за слобода на Македонија и учесник во НОВ.

## Животопис
По занимање бил свирач. За време на окупацијата неколку време живеел во селото Дебреште (Прилепско), а во 1944 година се вратил во Кичево и во есента 1944 година се приклучил во редовите на Првата македонска бригада. Загинал во ноември 1944 година на Шар Планина во борба со балистите.

## Поврзано

* Кичево и Кичевско во НОВ

## Наводи


Категорија:Учесници во НОБ
Ашим Ашимоски

**Ашим М. Ашимоски** ( во  —  во ) — македонски партизан од исламска вероисповест, борец за слобода на Македонија и учесник во НОВ.

## Животопис
Израснал во земјоделско семејство. Со основањето на Петнаесттата македонска бригада, која била основана во близината на селото Миокази во есента 1944 година, Ашим се приклучил во нејзините редови. Загинал во борба против балистите на 16 ноември 1944 година, кај селото Зајас, при конечното ослободување на Кичево.

## Поврзано

* Кичево и Кичевско во НОВ

## Наводи


Категорија:Учесници во НОБ
Санде Белески

**Санде Стојмиров Белески** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште продолжил да се школува во Гимназијата во Охрид каде завршил два класа. Како напреден младинец, станал член на КПМ, а во НОВ стапил во летото 1944 година во редовите на Првата македонска бригада. Учествувајќи низ повеќе борби со Бригадата, загинал во ноември 1944 година кај селото Зајас при конечното ослободување на Кичево.

## Поврзано

* Кичево и Кичевско во НОВ

## Наводи


Категорија:Учесници во НОБ
Мара Билбилоска

[лево|мини|Спомен обележје од [Народноослободителна војска на Македонија|НОВ, во селото Кленоец на кое е испишано името на Мара Билбилоска]]
**Мара Рафева Билбилоска** ( во  —  во ) — поддржувач на македонските партизани, активист во НОВ.

## Животопис
Израснала во селско работничко семејство. Учествува во НОД во селото Кленоец како член на младинска група. Го помагала ослободителното движење и извршувала партиски задачи. Со отпочнувањето на непријателската офанзива на слободната територија во Западна Македонија, учествувала во борбите за одбраната на село Кленоец. Во познатата битка за Кленоец на 6 октомври 1943 година, во утринските часови, таа го дала својот млад живот за слободата на својата татковина.

## Поврзано

* Кичево и Кичевско во НОВ

## Наводи


Категорија:Учесници во НОБ
Категорија:Жени во НОБ
Панче Блажески

**Панче Лазаров Блажески** ( во  —  во ) — македонски партизан, борец за слобода на Македонија и учесник во НОВ.

## Животопис
Роден бил во Тетово, но живеел во Кичево. По завршувањето на основното училиште учел гимназија, но поради тешките услови го прекинал школувањето и почнал да го учи часовникарскиот занает. За време на окупацијата бил активен член на ''Спортскиот клуб „Кичево“'' каде бил воспитуван во духот на народно-ослободителното движење. Во есентта 1943 година заминал партизан во редовите на Баталјонот „Мирче Ацев“, а потоа станал борец во Првата македонско-косовска бригада. Со Бригадата учествувал во познатиот Февруарски поход во Егејска Македонија. По борбите кај Богомила во февруари 1944 година, останал со групата која била отцепена од главнината на Бригадата ѝ кај селото Ракле (Прилепско) се убиени од бугарските фашисти заедно со Љубица Богеска.

## Поврзано

* Љубица Богеска
* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Полице (општина)

**Полице** () — градско селска општина во Поличкиот Округ на Западнопоморското Војводство, северозападна Полска, сместено на границата со Германија. Седиште е градот Полице, кој се наоѓа на 13&nbsp;км од војводското седиште Шчеќин.

Целата општина зафаќа површина од  и во 2016 имала 41.543 жители Уделот на градско население изнесува 79,7&nbsp;%.

## Соседни места
Општината се граничи со градот Шчеќин и општините Добра, Голењув, Нове Варпно и Степњица. Во западиот дел се граничи со Германија (округ Западна Померанија-Грајфсвалд).

## Села
Освен градот Полице, општината ги опфаќа и следниве села:

* Бартошево
* Венгорник
* Витожа
* Вјењково
* Гунице
* Дембострув
* Добјешчин
* Дрогораѕ
* Жултев
* Залеше
* Карпин
* Лешно Гурне
* Мазањчице
* Нова Јашењица
* Њеклоњчица
* Пилхово
* Пјењице
* Подбжеже
* Поддимин
* Пшенсоќин
* Старе Лешно
* Стари Дембострув
* Таново
* Татиња
* Тјебјеж
* Тужњица
* Тшешчин
* Уњемишл
* Шедлице
* Шераково

## Наводи

## Надворешни врски

* Портал на општината Полице 
* Јавно гласило на општината Полице 
* Полице на стари слики 


Категорија:Општини во Западнопоморското Војводство
Хоф (округ)

мини|Поглед кон Хоф, административен центар на округот
**Хоф** () — округ во сојузната покраина Баварија, Германија. Се граничи со окрузите Вунзидел, Бајројт, Кулмбах и Кронах, покраината Тирингија (округот Зале-Орла), покраината Саксонија (district of Фогтланд) и со Чешка (округот Хеб). Седиште на округот е градот Хоф кој е есклава и не припаѓа на него (туку претставува безокружен град).

## Историја
По краток период намесна власт на Кралството Прусија (1791 – 1810), во 1810 г. подрачјето влегло во Баарија. Округот е основан во 1852 г. Со реформите од 1972 г. се соединил со делови од укинатите окрузи Најла, Минхберг, Кронах  и Рехау.

## Географија
Реката Зале извира во јужниот дел на округот, на падините на Фихтелските Планини. Оттаму тече на север, при што нејзината долина ги  дели Фихтелските Планини на исток од пониското средногорје Франконска Шума на запад.

## Грб
На окружниот грб се претставени два лава. Тие се преземени од грбовите на грофовиите Вајда и Нирнберг кои владееле со овој крај во средниот век.

## Градови и општини

## Наводи

## Надворешни врски

* Портал на округот Хоф 


Категорија:Окрузи во Баварија
Такси (филм од 2015)

**„Такси“** (персиски: تاکسی‎) — ирански филм од 2015 година, во режија на Џафар Панахи (Jafar Panahi), кој е автор и на сценариото и ја игра главната улога. Покрај него, во филмот глумат и: Хана Сеиди и Насрин Сотудех . Филмот освоил повеќе награди на меѓународните филмски фестивали, како што се „Златната мечка“ и „FIPRESCI“ на Берлинскиот филмски фестивал, а бил номиниран и за француската награда „Цезар“ за најдобар странски филм. Бидејќи во 2010 година на режисерот му биле забранети патувањата во странство, во неговото име, наградите на Берлинскиот фестивал ги примила неговата роднина Хана Сеиди.

## Синопсис
Режисерот вози такси низ улиците на Техеран. Во автомобилот најпрвин влегуваат млада жена и млад човек кои имаат спротивни погледи на смртната казна, потоа влегува неговиот познаник Омид, кој продава пиратски филмови, па жена која го носи повредениот маж на болница, инсистирајќи да биде снимена неговата последна желба, како и две средовечни жени кои сакаат да ослободат златна рипка во фонтаната. Во продолжение, во возилото влегува малата Хана, внуката на режисерот, која во училиштето добила задача да сними аматерски филм. Најпосле, тие ја среќаваат Насрин Сотудех, адвокатка која се бори за човековите права. На седиштето од автомобилот, Хана и возачот забележуваат паричник и одат да го вратат, а тогаш двајца млади луѓе го оштетуваат возилото.

## Наводи

Категорија:Ирански филмови
Категорија:Филмови на персиски јазик
Категорија:Филмови чие дејствие се одвива во Техеран
Категорија:Филмови од 2015 година
Категорија:Филмови на Џафар Панахи
Категорија:Филмови добитници на Златна Мечка
Брокмерланд

мини|Грбот на општинската заедница

**Брокмерланд** () — општинска заедница во округот Аурих, во Долна Саксонија, Германија. Нејзиното седиште е во општината Мариенхафе.

Општинската заедница Брокмерланд се состои од следниве општини:

# Вирдум  
# Лецдорф 
# Мариенхафе
# Остел 
# Рехтсупвег 
# Упгант-Шот

Категорија:Општински заедници во Долна Саксонија
Вирдум (Источна Фризија)

**Вирдум** () — општина во округот Аурих, во сојузната покраина Долна Саксонија, Германија.

## Географија
### Местоположба

Вирдум се наоѓа околу 13 километри од безокружниот град Емден и 7 километри југозападно од општината Мариенхафе.

## Галерија


Податотека:Wirdum_Kirche_Südseite_von_O567.JPG|Селската црква
Податотека:Wirdum_steinhaus.jpg|Поранешен мал замок


## Наводи

## Надворешни врски

Категорија:Аурих (округ)
Категорија:Населени места во Источна Фризија
Вирдум

**Вирдум** може да се однесува на следниве места:

;Германија
* Вирдум (Источна Фризија) — општина во округот Аурих, во покраината Долна Саксонија

;Холандија
* Вирдум (Гронинген) — во општината Лоперзум, во покраината Гронинген
* Вирдум (Фризија) — во општината Леуварден, во покраината Фризија
Мери Аделаид Вокер

**Мери Аделаид Вокер** била британска патеписка и уметница.

## Биографија
мини|десно|Охрид
мини|десно|Манастирот Свети Наум
Нејзиниот брат, Чарлс К'ртис, бил свештеник во Цариград во 1850-те години, и таа најверојатно пристигнала во градот по крајот на Кримската војна. Мери останала на Исток приближно 40 години. Во Цариград се запознала со Емили Хорнби и ја илустрира нејзината книга „Константинопол за време на Кримската војна“.

Во 1860 нејзиниот брат добил позиција на викар во Солун. Таа заминала заедно со брат ѝ, и преку Дарданелите, Кавала и Филипи пристигнала во Солун. Од Солун патувала кон Ениџе Вардар, Воден, Битола, Охрид, Лерин и Костур.

Напишала и илустрирала најмалку две книги за Македонија:
* Стари траги и нови обележја, попатни скици од Крит, Македонија, Митилена, итн. (Old tracks and new landmarks, wayside sketches in Crete, Macedonia, Mitylene, etc.) - објавена во 1896 ( во кој што го опишува и илустрира животот во Охрид, Битола и Егејска Македонија)
* Низ Македонија кон Албанските Езера (Through Macedonia to the Albanian Lakes) - објавена во 1864 во која исто ги опишува југозападните делови на Македонија.

Починала во 1905 година.

Категорија:Патописци
Италијанско-словенечка граница

[{ "type": "ExternalData", "service": "geoshape", "ids": "Q215", "properties": { "fill": "#0080FF", "stroke": "#FFFFFF" } }, { "type": "ExternalData", "service": "geoshape", "ids": "Q38", "properties": { "fill": "#00FF40", "stroke": "#FFFFFF" } }] 

мини|Тромеѓник Австрија-Италија-Словенија кај Арнолдштајн, Австрија.
мини|Троемеѓа на ланината Печ.
мини|Бележник на границата вметнат во плоштадот пред железничката стааница во Нова Горица.
мини|Муџа (Миље)

**Италијанско-словенечка граница** — државна граница помеѓу Италија и Словенија. Има вкупна должина од 218&nbsp;км.

## Географски особености
Границата почнува од тромеѓата на планината Печ (Форно), каде се среќаваат Италија, Словенија и Австрија. Потоа оди во начелно јужен правец близу Гроцана (Грочана) во општината Трст, каде потоа свртува на запад до местото Лаѕарето (Лазарет) во општината Муџа и завршува во тамошниот залив.

## Патни премини

* SS54 / 202
* SS54 / 203
* SR646 / 401
* SS54 / 102
* SP14 / 402
* Патот 402 помеѓу Подсаботин и Нова Горица, и двата во Словенија, поминува низ Италија со должина од 1,6&nbsp;км. Тој е изграден е со договорот од 1975 година за југословенска употреба без гранична контрола, но има огради и два моста над него.
* Неколку улици во Горица (Италија) и Нова Горица, кои лежат една до друга.
* A34 / H4
* SP6 / 617
* SR58 / A3 / E61 + E70
* SP10 / 205
* SS14 / E61 / 7
* SP13 / 627
* SS15 / H5
* SP14 / 406

## Населени места по границата (од север кон југ)
Ова е список на пограничните места од север кон југ. Под местата во Италија во загради се наведени и нивните традиционални словенечки имиња.

## Историја

Оваа граница до 1991 година била граница меѓу Италија и Југославија. Кога Словенија се стекна со независност во 1991 година, таа стана италијанско-словенечка граница. Границата е внатрешна граница на ЕУ од 2003 година и Шенген граница од 2007 година.

Помеѓу 1920 и 1947 година, границата меѓу Италија и Кралството Југославија отиде уште на исток. Дефиницијата на границата меѓу Италија и Југославија датира од Договорот за мир со Италија, 1947 година. Неколку промени беа направени во 1954 година (кога слободната територија на Трст била поделена меѓу Италија и Југославија), 1975 година (Договор од Осимо, со неколку прилагодувања) и 2017 година (мала промена за да го следи сегашниот тек на реката).

## Наводи

## Надворешни врски


Словенија
Италија
Категорија:Државни граници
Упгант-Шот

**Упгант-Шот** () — општина во округот Аурих, во сојузната покраина Долна Саксонија, Германија.

## Географија
### Градски единици

Во составот на Упгант-Шот се наоѓаат местата Миленлог, Илингсварф, Остерупгант и Колхерн.

## Галерија


Податотека:ChurchSiegelsum.jpg|Селската црква во Зигелзум
Податотека:Upgant-Schott Muehle Sterrenberg.jpg|Ветерница Штеренберг


## Наводи

## Надворешни врски

Категорија:Аурих (округ)
Категорија:Населени места во Источна Фризија
Ахмосе I

**Ахмосе I** (    , реконструиран / ʕaʕaħ'ma: sjə / ( MK ), египтолошки изговор *Ахмос*, понекогаш напишан како *Амосис* или *Аахмес*, што значи „ Јах (месечината) се роди“  ) бил фараон и основач на Осумнаесеттата династија на Египет, класифицирана како прва династија на Новото Египетско Кралство, ера во која древниот Египет го достигнал врвот на својата моќ. Тој бил член на тебанската кралска куќа, син на фараонот Секененре Тао и брат на последниот фараон од седумнаесеттата династија, Камосе. За време на владеењето на неговиот татко или дедо, Теба се побунила против Хиксосите, владетелите на Долен Египет. Кога имал седум години, неговиот татко бил убиен  а тој имал околу десет години кога неговиот брат починал од непознати причини, откако владеел само три години. Ахмосе I го презеде престолот по смртта на неговиот брат, и по крунисувањето станал познат како *** -  - *** "Господарот на силата е Ра "

## Наводи

Категорија:Родени во непозната година
Категорија:Фараони од Осумнаесеттата египетска династија
Категорија:Починати во 1525 година п.н.е.
Пирамида на Амени Кемау

**Пирамидата на Амени Кемау** ― староегипетска пирамида сместена во јужниот дел на Дахшур. Изградена била ок. 1790 п.н.е. за Амени Кемау, петтиот крал на 13-та династија за време на вториот среден период. Каменот што ја сочинува неговата горна структура е целосно ограбен, но оштетените подструктури остануваат. Пирамидата била откриена од Чарлс Артур Масис во 1957 година и ископана во 1968 година. Пирамидата првично стоела 35 м висока со должина на основата од 52 м. Гробната комора се состои од еден огромен блок кварцит сличен на оној на Аменемхат III, со садови за саркофагот и крошни тегли ископани од внатрешноста на блокот.

## Откривање и ископувања
Најраното познато историско споменување на пирамидата на Амени Кемау се наоѓа во книгата на средновековниот арапски историчар Таки ал-Дин Ахмад Ал-Макризи, „*Географија и историја на Египет*“ каде што Ал-Макризи ги опишува пирамидите во Дашур. Пирамидата на Амени Кемау била повторно откриена во 1957 година од тим предводен од Чарлс Артур Масис. Кратко потоа, во 1968 година, Вито Мараџољо и Челесте Риналди ја истражувале архитектурата на пирамидата. Неодамна, остатоците од погребната опрема на кралот биле објавени од Набил Свелим и Ајдан Додсон.

## Поврзано

* Техники на изградба на египетските пирамиди
* Список на египетски пирамиди
* Лепсиусов список на пирамиди

## Наводи
 
Категорија:Координати на Википодатоците
Категорија:Египетски пирамиди
Северна мазгунска пирамида

**Северната мазгунска [[Египетски пирамиди|пирамида]]** ― староегипетска кралска гробница изградена за време на 12-та или 13-та династија во Мазгуна, 5&nbsp;км јужно од Дахшур. Градбата останала недовршена, и сè уште не се знае кој фараон навистина требало да биде погребан овде, бидејќи не е пронајден соодветен натпис. Пирамидата била повторно откриена во 1910 година од Ернест Мекеј, а била ископана следната година од Флиндерс Петри.

## Припишување
Кога повторно биле откриени двете мазгунски пирамиди, научниците забележале многу структурни сличности помеѓу тие две и пирамидата на Аменемхат III кај Хавара; поради оваа причина јужната пирамида му се припишува на синот и наследникот на овој крал, Аменемхат IV. Потоа, северната пирамида и се припишува на жената-фараон Собекнеферу, сестра на Аменемхат IV и последен владетел на 12-та династија. Сепак, некои научници како Вилијам К. Хејс верувале дека двете мазгунски пирамиди биле изградени за време на 13-та династија, врз основа на некои сличности со Хенџеровата пирамидата. Во овој случај, северната пирамида требало да припаѓа на еден од многуте фараони кои владееле помеѓу почетокот на 13-та династија и губењето контрола врз северната територија се случило за време или по владеењето на Мернефере Ај.

## Опис
Се чини дека надградбата на пирамидата никогаш не била започната, а единствената информација што може да се утврди од неа е дека пирамидата била планирана поголема од нејзиниот јужен сосед, која има странична должина од 52,5 м.
мини|300x300пкс|Планот на хипогејот.
Хипогејот е сличен на оној на јужната пирамида, но многу повеќе извртен, менувајќи ја насоката шест пати. Влезот е на северната страна. Оттаму, скалилата водат надолу до квадратна комора, а потоа до друго скалило и до првите блокови кварцит. После тоа, две други комори се поврзани со премин со второ, сè уште незапечатено блокирање. По третата комора, скалила, а потоа коридор водат до претсобјето непосредно пред големата гробна комора: оваа просторија, делумно покриена со превртен таван во облик на V, е целосно исполнета со огромен саркофаген трезор, издлабен од еден блок кварцит. Капакот од саркофагот, кој не бил искористен, плоча од кварцит од 42 тони, сè уште чека да се вграден во комората. Сите изложени кварцити, изградени во пирамидата, биле обоени со црвена боја, а понекогаш и украсени со вертикални црни ленти. Функцијата на големата просторија зад гробницата останува непозната.

Од пирамидалниот комплекс, долинскиот храм, погребниот храм и внатрешните ѕидови очигледно не оставиле траги. Откриен бил само голем дел од патеката, како и друг камен за блокирање, најверојатно оставен поради промена на дизајнот на пирамидата.

## Поврзано

* Список на египетски пирамиди

## Наводи
 

* Рајнер Стаделман, *Die ägyptischen Pyramiden.* *Vom Ziegelbau zum Weltwunder*. Verlag Philipp von Zabern, 3. Aufl., Мајнц 1997, стр.&nbsp;251, 
* Мирослав Вернер, *Die Pyramiden*. Rowohlt Verlag, Рајнбек 1998, стр.&nbsp;472-474,  .

## Надворешни врски

* Мазгунските пирамиди

Категорија:Египетски пирамиди
Јужна мазгунска пирамида

**Јужната мазгунска [[Египетски пирамиди|пирамида]]** ― староегипетска кралска гробница изградена за време на 12-та или 13-та династија во Мазгуна, 5 километри јужно од Дахшур, Египет. Градбата никогаш не била завршена и сè уште не е познато кој фараон бил сопственик, бидејќи не бил пронајден соодветен натпис.Пирамидата била повторно откриена во 1910 година од Ернест Мекеј, а била ископана следната година од Флиндерс Петри.

## Припишување
мини|Планот на Јужната мазгунска пирамида.
Градбата споделува некои структурни сличности со Хаварската пирамида на Аменемхат III, и поради оваа причина обично му се припишува на неговиот син Аменемхат IV (околу крајот на 19 век пр.н.е.). Напоредно, Северната мазгунска пирамида се смета за гробница на неговата сестра Собекнеферу, последниот владетел на 12-та династија.Сепак, некои истражувачи како Вилијам К. Хејс верувале дека јужната пирамида била изградена за време на 13 -та династија, врз основа на некои сличности со Хенџеровата пирамидата. Во овој случај, требало да припаѓа на еден од многуте фараони кои владееле помеѓу почетокот на 13-та династија и губењето на контролата врз северната територија се случило за време или наскоро по владеењето на Мернефере Ај.

## Опис
Пирамидата има странична должина од 52,5 м. Ѕидањето на јадрото се состои од тули од кал и достигнува само висина од еден до два слоја. Редени камења не биле пронајдени; затоа, невозможно е да се одредат информации за планираниот агол на наклон и вкупната висина.
мини|Планот на хипогејот.
Влезот на пирамидата се наоѓа во средината на јужната страна. Скалила водат надолу до краток хоризонтален премин. Тука е ѕидната ниша, од каде што бил втурнат камен за блокирање во преминот. Друго скалило води до втор блок, кој, сепак, сè уште е во својата ниша.Конечно, коморен систем во форма на буквата U води до погребната комора, на чиј врв има дводелно прекршен покрив. Во него биле пронајдени празен, но користен, кварцитен саркофаг и неколку гробни предмети (три варовнички светилки, сад во облик на патка од алабастер, сад за шминка направен од ист материјал и парче полирана сапуница) биле најдени во него.

Комплексот е опкружен со брановиден ѕид, кој ги вклучува остатоците од капелата во средината на источната страна; се состои од голема средишна комора со две комори на секоја страна од складиштето. Средишната комора била споена во нејзиниот југозападен агол со жртвена сала со засводен покрив.

## Поврзано

* Список на египетски пирамиди

## Наводи
 

## Извори

* Марк Ленер, *Das Geheimnis der Pyramiden in Ägypten*. Orbis Verlag, Минхен 1999, стр. 184-185,  .
* Рајнер Стаделман, *Die ägyptischen Pyramiden.* *Vom Ziegelbau zum Weltwunder.* Verlag Philipp von Zabern, 3. Aufl., Мајнц 1997, стр. 250–251, 
* Мирослав Вернер, *Die Pyramiden* . Rowohlt Verlag, Рајнбек 1998, стр. 472–474,  .

## Надворешни врски

* Мазгунските пирамиди

Категорија:Египетски пирамиди
Пирамида Г1-а

мини|десно|250px|Ќелија во Пирамидата Г1-а

**Г1-а** — една од помошните пирамиди на источното поле во некрополата Гиза, сместена веднаш на источната страна од Големата пирамида во Гиза. Изградена е за време на Четвртата египетска династија. Гробот е најсеверната од трите пирамиди на кралиците и има основа од 49,5 метри широка и првично била висока 30,25 метри; пирамидата загубила две третини од својата првобитна висина. Во западниот ѕид на погребната просторија била ископана мала ниша во која беа пронајдени фрагменти од базалт. Оваа пирамида е позната и како Пирамида на Хетеферес I како што ја открил Марк Ленер; првично се мислело дека и припаѓа на кралицата Меритити I.

## Наводи

## Поврзано
* Пирамида Г1-б
* Пирамида Г1-в
* Пирамида Г1-г
* Список на египетски пирамиди

Категорија:Пирамиди од Четвртата египетска династија
Boys Drawing

***Boys Drawing*** е слика од масло на платно од 1864 година од шведската уметница Sofie Ribbing во колекцијата на Музејот на уметност во Гетеборг (Gothenburg Museum of Art).

Оваа слика ги покажува двете момчиња како цртаат и е претставник на секојдневниот реализам со жанровски мотиви. Се смета за врв на музејот и сликата била purchased набргу откако била насликана во 1866 година. Се смета за централно дело во историјата на шведската уметност.

## Наводи

Категорија:Слики во Шведска
Максимилијан II (Баварија)

**Максимилијан II** (германски: *Maximilian II Joseph*; 28 ноември 1811 - 10 март 1864) владеел како крал на Баварија помеѓу 1848 и 1864 година. За разлика од неговиот татко, кралот Лудвиг I, „Кралот Макс“ бил многу популарен и имал поголем интерес за раководење на државата, отколку за личната екстраваганција. Се искачил на престолот за време на германските револуции од 1848-1849 година, кралот Максимилијан ја вратил стабилноста во своето кралство. Остатокот од неговото владеење се одликува со обиди да се одржи независноста на Баварија за време на војните на германското обединување и да го претвори неговиот главен град Минхен во културен и образовен центар. Тој се спротивставувал на обединувањето на Германија, предводено од Прусија, и се залагал за конфедерација на мали германски држави, која ќе биде насочена против Прусија.

Категорија:Кралеви на Баварија
Категорија:Вителсбаховци
Категорија:Луѓе од Минхен
Категорија:Родени во 1811 година
Категорија:Починати во 1864 година
Категорија:Членови на Баварската академија на науките
Максимилијан I Јосиф од Баварија

**Максимилијан I Јосиф** (германски: *Maximilian I Joseph*; 27 мај 1756 - 13 октомври 1825) — војвода на Цвајбрикен од 1795 до 1799 година, изборен кнез на Баварија (како Максимилијан IV Јосиф) од 1799 до 1806 година и крал на Баварија (како Максимилијан I Јосиф) од 1806 до 1825 година. Тој бил член на династијата Пфалц-Биркенфелд-Цвајбрикен, огранок на династијата Вителсбах.

За време на Наполеоновите војни, во сојуз со Франција, на 1 јануари 1806 се прогласува за крал на Кралството Баварија. Преку радикалните реформи и територијалните промени во неговото време, Баварската држава успева да стане трета најмоќна германска држава по Кралството Прусија и Австриското Царство. Меѓу неговите поданици, тој бил познат како „Крал Макс“, користејќи ја популарната кратка форма на неговото име.

Категорија:Кралеви на Баварија
Категорија:Вителсбаховци
Категорија:Родени во 1756 година
Категорија:Починати во 1825 година
Лудвиг I (Баварија)

**Лудвиг I** (германски: *Ludwig I*; 25 август 1786 - 29 февруари 1868) — крал на Баварија од 1825 до германските револуции од 1848-1849 година. Тој го наследил својот татко Максимилијан I на престолот на Баварија по неговата смрт во 1825 година и абдицирал во корист на својот син Максимилијан II за време на револуцијата од 1848 година, по неговата афера со Лола Монтез.

Неговата венчавка во 1810 година со принцезата Тереза од Саксен-Хилдбургсхаузен го основал „Октоберфест“. Тогаш, тие организирале раскошна трка со коњи (свадбата се одржала на 12 октомври, а трката со коњи на 17 октомври, па оттаму постојат две различни дати за почетокот на „Октоберфест“). Неговото име го носи првата железничка линија во Германија од Нирнберг до Фирт, отворена во декември 1835 година. Како и другите германски владетели, Лудвиг I реагирал на движењата за слобода и единство на фестивалот во Хамбах во 1832 година со зголемена репресија и цензура на печатот.

Категорија:Кралеви на Баварија
Категорија:Вителсбаховци
Категорија:Луѓе од Стразбур
Категорија:Родени во 1786 година
Категорија:Починати во 1868 година
Категорија:Членови на Баварската академија на науките
Категорија:Личности овековечени во споменикот „Валхала“
Категорија:Носители на Големиот крст на Легијата на честа
Општина Крањска Гора

**Општина Крањска Гора** () — општина во северозападна Словенија. Седиште на општината е населбата Крањска Гора. Областа е дел од историскиот регион Горењска. Се наоѓа крај реката Сава Долинка, на тромеѓата помеѓу Словенија, Австрија, Италија. Во 2020 г. населението броело 5.225 жители. Денес е дел од Горењскиот статистички регион.

## Населени места
Покрај општинското седиште Крањска Гора, општината ги опфаќа и следните населени места:

* Белца
* Гозд Мартуљек
* Довје
* Згорња Радовина
* Лог
* Мојстрана
* Подкорен
* Ратече
* Средњи Врх

## Географија
Општината е сместена во алпската Горносавската Долина на крајниот северозапад на земјата, на тромеѓата со Италија и Австрија. Од север и југ над долината се издигаат Караванките и Јулиските Алпи. На исток границата минува веднаш под гратчето Јесенице, каде долината се проширува кон Радовљица, протегајќи се на запад долж вододелницата меѓу реките Сава и Зиљица (Злица), западно од Ратече. На север превојот Коренско Седло (Вурценпас) кај Подкорен води до австриското гратче Арнолдштајн (Подклоштер) во Корушка, а на југ превојот Вршич ја поврзува општината со Трента на Словенечкото приморје.

Горносавската Долина се одликува со алпска клима со долги снежни зими и покуси лета со умерени температури, источни ветрови и доволно врнежи з да се одржи нејзината зеленост. Зимата трае по четири до пет месеци, од кои четири се под снежна покривка. Најниската дневна температура во јануари изнесува , а во просек е малку над нулата. Во најтоплите летни месеци просечна температура е  наутро, искачувајќи сè до  во текот на денот. Зиме се забележуваат големи разлики помеѓу сончевите и осојните падини на долината. Сончевите се погодни за планинарење и пешачење, додека пак осојните ја задржуваат снежната покривка.

## Галерија

Pogled iz slemena..SS.jpg|Планината Јаловец
Gozd Martuljek, kerk foto3 2011-07-19 10.54.jpg|Црква во Гозд Мартуљек
Kranjska Gora Mojstrana Vrata Triglav-Nordwand 2011-08-26 777.jpg|Северната страна на Триглав
Kranjska Gora Mojstrana Vrata Aljažev dom 2011-08-26 722.jpg|Планинсрскот дом Аљаж
Kranjska Gora Mojstrana Vrata Šlajmerjev dom 2011-08-26 444.jpg|Планинарскиот дом Шлајмер
Julian Alps with Prisojnik and Razor.jpg|Јулиските Алпи од Крањска Гора


## Поврзано
* Крањска Гора (скијачки центар)
* Триглав

## Наводи

## Надворешни врски

* 


Крањска Гора
Категорија:Држави и територии настанати во 1994 година